Blou Bul-speler hoor oor borgtog | Maroela Media
Uitspraak is Donderdag gelewer in die borgtogaansoek van die o.21-Blou Bul-rugbyspeler (19) wat teregstaan op 'n aanklag van verkragting en roof.
Die rugbyspeler, wie se naam nie genoem mag word totdat hy formeel gepleit het nie, is in die New Brighton-landdroshof op borgtog van R10 000 vrygelaat. Hy moet op 27 Maart weer in die hof verskyn wanneer hy na verwagting sal pleit.
Hy word verteenwoordig deur die bekende Port Elizabeth-prokureur Danie Gouws. Die rugbyspeler staan tereg op 'n aanklag van verkragting nadat 'n 18-jarige vrou einde Desember 'n saak teen hom by die polisie aanhangig gemaak het. Die beweerde voorval het plaasgevind tydens 'n aand van kuier in KwaMagxaki in Port Elizabeth.
Gouws het tydens slotbetoë vir die aansoek om borgtog aangedring dat sy kliënt nie die vrou verkrag het nie, maar dat die vrou toenadering tot hom gesoek het.
Gouws het gesê die twee het seks gehad, maar dat albei daartoe ingestem en dit in 'n motor plaasgevind het wat naby die bepaalde partytjieplek was. Albei het die partytjie bygewoon.
Sy het verder die verdediging se eie kundige gekritiseer omdat hy nie teenwoordig was by die mediese ondersoek nie.
Van wanneer af is daar "toeskouers" by 'n mediese ondersoek van 'n moontlike verkragtingslagoffer? In daardie geval, sal baie min mense, soos wat reeds die geval is, dit aanmeld.